Studentų savarankiško ekonometrikos tyrimo užduotis

1. Studentai, susiskirstę po du, turi atlikti, aprašyti ir pristastyti savarankišką ekonometrikos tyrimą.

2. **Tyrimo atlikimo laikas**

* Pratybų metu ir savarankiškai namuose
* Pradinis tyrimo variantas (tyrimo duomenys) pristatomas semestro viduryje
* Galutiniai tyrimo rezultatai pristatomi gegužės mėn. paskutinių pratybų metu.

3. **Tyrimo eiga ir rezultatų pateikimas:**

**I Ekonominis etapas:**

* Nagrinėjamo reiškinio pasirinkimas. Trumpas tyrimo tikslo pristatymas. Galimų įtakojančių veiksnių parinkimas
* Hipotezių apie veiksnių poveikį nagrinėjamam reiškinui iškėlimas Poveikio krypties (pvz.; kaina didėja/mažėja kintant veiksniui) ir pobūdžio (pastovus- tiesinis, kintantis- netiesinis) įvardinimas.
* Duomenų rinkimas (nurodomi duomenų šaltiniai), sutvarkymas ir statistinė analizė (aprašomosios statistikos rodikliai, išskirtys, koreliacija)

II **Statistinis etapas** (atliekamas Excel programa)

* *Grafinė duomenų analizė*.
* *Regresijos matematinės lygties išraiškos parinkimas*
* *Multikolinearumo tikrinimas* (porinių koreliacijų matrica, VIF statistikos) Multikolinearumo problemos sprendimo būdai (jeigu jis yra)
* *Įverčių skaičiavimas MKM metodu (Excel programa)*
* Statistiškai reikšmingų veiksnių parinkimo procedūra Forward, Backward, Stepwise būdu (pasirinktinai) ,
* Heteroskedastiškumo tikrinimas.(Grafiniu būdu ir pasirinktinai dviejų testų pagalba). Heteroskedastiškumo problemos sprendimo būdas (jeigu jis yra)
* Autokoreliacijos tikrinimas. (DW statistika, ir dar bent vienu testu)

**III Gauto ekonometrinio modelio taikymas analizei** ). Hipotezių patvirtinimo arba paneigimo išvados. Veiksnių vienetinių pokyčių, jeigu prasminga: elastingumų, pakeičiamumo rodiklių analizė ir jų interpretavimas

4**. Tyrimo** **pristatymas ir vertinimas** .

* Pirminis tyrimo projekto variantas (I tyrimo etapas) pristatomas semestro viduryje (balandžio mėn. )
* Galutinis tyrimo variantas, susidedantis iš žodinio ir rašytinio pateikimo pristatomas semestro pabaigoje, paskutinių pratybų metu.
  + Rašytinis tyrimo pristatymas. Tyrimo eiga pateikiama etapais ir žingsniais, nurodant tik galutinius kiekvieno žingsnio skaičiavimo rezultatus ir išvadas. Prieduose pateikiami duomenys ir galutinių skaičiavimo iteracijų kompiuteriniai rezultatai
  + Žodiniam pristatymui darbo grupės nariai paruošia tyrimo eigos ir rezultatų skaidres (6-8 skaidrės) ir jas paaiškina 3-5 min.bėgyje
  + Po pristatymo pateikiami trumpi klausimai grupės narių žinioms patikrinti
* Tyrimo rezultatų vertinimas:
  + Žodinis ir rašytinis tyrimo pristatymas ( max 1 balai kiekvienam grupės nariui)
  + Atsakymai i klausimus studentų žinioms patikrinti (max 1 balas)